CELEX: 32004R1277
Language: el
Date: 2004-07-12 00:00:00
Title: Κανονισμός (ΕΚ) αριθ. 1277/2004 της Επιτροπής, της 12ης Ιουλίου 2004, που τροποποιεί για 37η φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου

13.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 241/12
            
         
      ΚΑΝΟΝΙΣΜΌΣ (ΕΚ) αριθ. 1277/2004 ΤΗΣ ΕΠΙΤΡΟΠΉΣ
   
   της 12ης Ιουλίου 2004
   που τροποποιεί για 37η φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1 πρώτη περίπτωση,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.
            
         
               (2)
            
            
               Στις 6 Ιουλίου 2004, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο προσώπων, ομάδων και οντοτήτων που θα πρέπει να αφορά η δέσμευση κεφαλαίων και οικονομικών πόρων. Συνεπώς, το παράρτημα Ι πρέπει να τροποποιηθεί αναλόγως.
            
         
               (3)
            
            
               Για να είναι τα μέτρα που προβλέπονται στον παρόντα κανονισμό αποτελεσματικά, ο παρών κανονισμός πρέπει να τεθεί σε ισχύ αμέσως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (EΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουλίου 2004.
      
         
            Για την Επιτροπή
         
         Christopher PATTEN
         
         
            Μέλος της Επιτροπής
         
      
   
   
      (1)  ΕΕ L 139 της 29.5.2002, σ. 9· κανονισμός όπως τροποποιήθηκε τελευταία από τον κανονισμό (ΕΚ) αριθ. 1237/2004 της Επιτροπής (ΕΕ L 235 της 6.7.2004, σ. 24).
   
      ΠΑΡΑΡΤΗΜΑ
      Το παράρτημα Ι του κανονισμού (EΚ) αριθ. 881/2002 τροποποιείται ως εξής:
      
                  1)
               
               
                  Οι παρακάτω καταχωρήσεις προστίθενται στον κατάλογο υπό τον τίτλο «Νομικά πρόσωπα, ομάδες και οντότητες»:
                  
                              α)
                           
                           
                              Al-Haramain (ομάδα Αφγανιστάν). Διεύθυνση: Αφγανιστάν.
                           
                        
                              β)
                           
                           
                              Al-Haramain (ομάδα Αλβανίας). Διεύθυνση: Irfan Tomini Street 58, Τίρανα, Αλβανία.
                           
                        
                              γ)
                           
                           
                              Al-Haramain (ομάδα Μπανγκλαντές). Διεύθυνση: House 1, Road 1, S-6, Uttara, Ντάκα; Μπανγκλαντές.
                           
                        
                              δ)
                           
                           
                              Al-Haramain (ομάδα Αιθιοπίας). Διεύθυνση: Woreda District 24 Kebele Section 13, Αντίς Αμπέμπα, Αιθιοπία.
                           
                        
                              ε)
                           
                           
                              Al-Haramain (ομάδα Κάτω Χωρών) (γνωστή και ως Stichting Al Haramain Humanitarian Aid). Διεύθυνση: Jan Hanzenstraat 114, 1053 SV Άμστερνταμ, Κάτω Χώρες.
                           
                        
            
                  2)
               
               
                  Η παρακάτω καταχώρηση προστίθεται στον κατάλογο υπό τον τίτλο «Φυσικά πρόσωπα»:
                  
                              α)
                           
                           
                              Aqeel Abulaziz Al-Aqil. Ημερομηνία γεννήσεως: 29 Απριλίου 1949.
                           
                        
                              β)
                           
                           
                              Hassan Abdullah Hersi Al-Turki (γνωστός και ως Hassan Turki). Ημερομηνία γεννήσεως: γύρω στο 1944. Τόπος γεννήσεως: Region V (Ogaden), Αιθιοπία. Άλλες πληροφορίες: μέλος της ομάδας Reer-Abdille που αποτελεί παρακλάδι του δικτύου του Ogaden.